
DISPUTATIO  MEDICA 


^^IOnsociatione  hominum  et  communita- 
te  nulla,  omnium  animantium  natura 
maxime  inops  eft  homo.  Caeterarum  enim 
facultates  ad  cujufque  cupiditates  et  impetus 
Alma  rerum  Parens  accommodat.  Largitur 
leonibus  velocitatem  qua  praedam  capiant,  et 
vim  qua  fuperent  captam.  Cervis  line  labo- 
re, line  cura,  line  cultu,  fponte  frondefcit  om- 
ne nemus,  pratum  omne  virefcit. 


INAUGURALIS 


D E 

Homines 

Homines  foli  cupiditatibus  irritis  angun- 
tur ; foli  ea  appetunt  quae  propriis  viribus  pa- 
rare nequeunt.  Tempeftatum  viciflitudinuna 
natura  impatientes,  nudi  quafi  a fuppliciis  vi- 
tam aufpicantes,  nuda  humo  die  natali  abjici- 
untur. Neque  taurum  vi,  neque  leporem  ce- 
leripedem pernicitate,  aequare  poliunt.  In- 
vita ipfa  profe&o  tellus,  nili  folicitata  multo- 
que fudore  coa&a,  iis  vicium  negat.  Sed,  in- 
ftrumentis  Cerealibus  nondum  fabricatis,  quo- 
modo eam  folicitare  et  cogere  poliunt  ? De- 
funt  quidem  ferramenta,  quibus  domunculas 
ubi  a frigore  et  feris  noclu  fecuri  dormitent ; 
quorumque  ope  libi  parent  arma,  quibus  ho- 
ltes  feriant  vel  arceant.  Domi  res  angultae 
funt  ; Venus  parum  laeta  ; Bacchus  inju- 
cundus : foris  periculum  a feris,  periculum 
ab  aquis,  periculum  a tempellate,  ab  iplis 
quidem  hominibus  periculum.  Cerere  et 
Libero  parum  juvantibus,  frigente  Vene- 
re, et  malo  infuper  Jove  interdum  urgente, 

labore  duro  vitam  raris  et  diflipatis  homini- 
bus tolerandum  eft. 

t 

Sic  miferi,  lic  omnium  inopes,  homines 
initio  focietatem  inire  coadti  funt,  ut  confo- 
ciatis  viribus  fernet  a periculis  tuerentur,  a 
quibus  linguli  propriis  .viribus  fefe  defendere 
nequierunt;  utque  conjuncta  omnium  indu- 
ftria  fingulis  res  necelfariae  ad  vitam,  vix  ali- 
cunde parandae,  fuppeditarentur. 

Confociatione  inter  fe  et  communitate,  un- 
de nihil,  fortafle,  praeter  fecuritatem,  vidtum, 
et  ferarum  pelles  quibus  tegant  corpora  a fri- 
gore, initio  expediant,  homines  caeteras  ani- 
mantes plerafque,  nili  quibus  natura  ineft  im- 
manitas quaedam  indomabilis,  in  ditionem  re- 
digunt, atque  usus  animique  caufa  manfuefa- 
ciunt.  Hominibus  terrarum  dominis  arva  a- 
rant  boves,  terraeque  fruges  praebent ; vellera, 
quibus  adverfus  frigus  corpora  muniant,  lani- 
gerae 


N 

geras  oves ; carnes,  utrique.  Equi  fonipedes 
ufu  affuefcuntur 


il  . ■ - Animos  atque  arma  videre 

“ Bellant um,  lituofque  pati , traBuque  gementem 
« Ferre  rotam , et  Jlabulo frcenos  audire  fonantes. 

“ 'Tum  magis  atque  magis  blandis  gaudere  magijlri 
“ Laudibus , et  plaufce  fonitum  cervicis  amare** 

Virg.  Georgic.  lib.  iii.  lin.  182 — 6. 

Quinetiam  terrae  vifcera  rimantur  homines 
focietate  conjun&i;  eaque,  quae  in  profundo  o- 
ceano  lateant,  explorant:  abditas  naturae  res  e- 
ruunt ; nubem  difrumpunt  quam  operibus  ob- 
ducit, haecque  in  apertum  proferunt.  Ele- 
menta, porro,  et  errantes  ftellae  quidem  ipfae 
humanis  ufibus  inferviunt.  Ventis  impellen- 
tibus, lideribufque  curfum  dirigentibus,  homi- 
nes omnia  perpeti  audaces,  atque  terras  inco- 
gnitas novafque  voluptates  petentes,  maria  in- 
, cognita 

cognita  et  invia  navibus  tranfiliunt.  Quam 
appofite  dixit  Horatius  ? 


“ Nequicquam  Deus  abfcidit 

“ Prudens  Ocea?io  dijfociabili 
«<  terras  

Horat.  lib.  i.  od.iii. 

Commoda,  quae  ex  hominum  inter  fe  con- 
jun&ione  communitateque  enafcuntur,  ornate 
cecinit  Lucretius  : 

“ Navigia , atque  agri  culturas , moenia , 

“ Arma , «yzaj,  vejleis , eat  er  a de  genere  horum, 

“ Pr amia,  delicias  quoque  vita  funditus  omneis , 

“ Carmina,  pi&uras,  et  dadala  fgna  polire , 

“ e?  impigra  fmul  experientia  mentis 

“ Paulatim  docuit  pedet entim  progredientes 

Lucret,  lib.  V.  fub  fin. 

Non  modo  autem  hominibus  bona  plurima 
peperit  focietas ; fed  magnam  quoque  cohor- 
tem morborum  peffimorum,  qui  breviorem 

hominum 

hominum  vitam  reddunt,  vel  faltem  perquam 
obftant  quo  minus  expetendis  voluptatibus 
fruantur.  Diros  hujufmodi  morbos  hifce  ver- 
fibus  enumeravit  Milton  : 

“ Ali  maladies  ; 

“ Of  ghajlly  fpafm , or  raching  torture , qualms 
“ Of  heart-Jick  agony,  ali feverous  kinds , 

“ Ccnvul/ions,  epilepfies,  jierce  catarrhs , 

“ Intejline  Jlone  and  ulcer7  colic  pangs , 

“ Demoniac  phrenxy , moaping  melancholy, 

“ moon-Jlruck  madnefsy  pitiing  atrophy , 

4<  MarafmuSy  and  wide-wajlmg  pejlihnce7 
**  Dropjies , ajlhmas , and  joint  raching  rheums . 

Milt.  Parad.  LoJl%  book  xi. 


Eadem  vero  neceffitas,  quae  focietatem  in- 
ire homines  coegit,  remedia  comperta  efi, 
quibus  malis  quae  hinc  originem  ducunt  obfi- 
fti  poffit.  Medicina  enim  magis  in  dies  ma- 
gifque  excolitur  et  ampliatur  ; neque  ullus 
profe&o  eft  morbus  cujus  curatio  in  melius 

magis 

magis  mutata  eft,  quam  is,  de  quo  hac  in  dif- 
putatione  differitur.  Nondum  enim  praeter- 
duxerunt centum  anni,  ex  quo  tempore  regio- 
nes et  urbes  vadabat.  Verbis  Lucretii  quam 
apte  dici  poteft  : 

“ Quippe  etenim  nullo  cejfabant  tempore  apifci , 

“ Ex  aliis  alios  avidi  contagia  morbi : 
******* 

“ Exanimis  pueris  fuper  exanimata  parentum 
“ Corpora  nonnunquam  pojjes , retroque  videre 
“ Matribus  et  patribus  natos  Juper  edere  vitam.” 

Lucret,  lib.  vi.  fub  firu 

Quibus  in  regionibus  exculta  eft  (cientia, 
ex  iis  utique  gravis  hic  morbus  deceflit ; et 

eo  migravit,  ubi  rudes  et  inculti  homines  non 

\ 

modo  in  ignorantia  caufarum  verfantur  qui- 
bus efficiantur  morbi,  fed  rationis  quoque  qua 
hi  optime  curentur  : vel,  fiquando  illis  regio- 
nibus appareat,  multo  minus  lethifer  eft,  et 
rariflime  extra  valetudinaria  vel  carceres  graf- 
fatur. 


MORBI 


8 DISPUTATIO  MEDICA 

MORBI  DEFINITIO. 

“ Morbus  contagiofus ; calor  parum  auc- 
“ tus ; pulfus  parvus,  debilis,  plerumque  fre- 
“ quens  ; urina  parum  mutata  ; fenforii  fun- 
“ dliones  plurimum  turbatae;  vires  multum 
“ imminutae*.” 


HISTORIA. 

Quamdiu  poft  incipiat  morbus,  quam  cor- 
pus caulis  excitantibus  objedlum  lit,  prorfus 
incertum  eft.  Si  vis  contagionis,  qua  conci- 
tatur febris,  quibullibet  caulis  admodum  auc- 
ta fuerit,  ligna,  hac  corpori  admota,  extemplo 
fefe  mani  fellant. 

Plerumque 

' » 

* Vid.  Cullen.  Synopf.  Nofolog.  Method, 
tom.  II.  gen.  5. 

fclerumque  vero,  diebus  paucioribus  pluri- 
bufve  labentibus,  homo  aegrefcens  de  frigore 
et  calore  alterne  corpus  pervadentibus  conque- 
ritur. Haud  multo  poft,  artubus  tremifcit ; 
torpefcit  lacertis  ; lafiefcit  omnibus  membris, 

i 

quafi  nifu  quolibet  violento  exhauftus;  defici- 
ente appetitu,  cibum  averfatur,  naufeat,  et 
materiam  bile  admixtam  vomitione  rejicit : 
caput  gravedine,  vertigine,  et  dolore,  praefer- 
tim  circa  occiput,  vexatur  : arteriae  folito  irn 
citatius  micant. 

Die  vefperafcente,  haec  figna  ingravefcunt : 
nox  inquieta  efl  ; et  fomnus,  liquando  aegro 
obrepferit,  plerumque  brevi  interpellatur,  ne- 
que vires  reficit:  marcet  quoque  animus. 

Quinto  prope  die  fextove,  interdum  aliquan- 
to citius  feriufve,  haec  figna  omnia  ingrave- 
fcunt : aegritudo  naufeaque  increfcunt  ufque 
ad  vomitum  : caput  dolore,  gravedine,  ver- 

B tigine 

tigine  gravioribus,  necnon  delirio,  affligitur: 
et  perquam  dolent  dorfum,  lumbi,  et  majores 
artus. 

Invadente  morbo,  arteriarum  motus  ali> 
quantum  incitatur:  interdum  earum  i&us  funt 
parvi  et  duri;  interdum  ex  tardis  et  aequalibus, 
fubito  inaequabiles  fiunt  et  tremuli : provecti- 
ore vero  morbo,  interdum  intermittunt ; et 
inflantem  mortem  praenunciantes,  vix,  aut  ne 
vix  quidem,  ab  explorante  medico  percipi  pof- 
funt : arteriae,  carotides  nominatae,  faepe  valide 
et  incitatius  micant;  dum  eae  carpi  remifse  ad- 
modum et  tarde  moventur,  delirium  in  pro- 
pinquo effle  indicantes. 

Pulmonibus  quoque,  dum  toto  ufque  adeo 
turbatur  corpore,  fua  funt  mala.  Anima  ma- 
gno cum  labore  accipitur  et  redditur : fufpi- 
ria  ab  imo  pedlore  crebrb  ducuntur : aeger 
anxietate,  et  alicujus  praecordia  velut  gravan- 
tis 

tis  fenfu,  afficitur  : appropinquante  morte, 
peffime  foetet  anima  : et  crufta  nigricans  den- 
tium radices  operit. 

Initio,  lingua  plerumque  mollis  et  humida 
eft,  et  muco  albo  oblita  : progrediente  vero 
morbo,  arefcit ; et  lineis  fufcis,  fulcis  interja- 
centibus, variatur.  Mollis  vero  interdum  et 
humida  manet  lingua,  per  totum  curfum  mor- 
bi ; margine  luteola  vel  fubviridis.  Febre 
maligna  urgente,  li  curam  remittat  aegro  fa- 
mulans, lingua  interarefcit,  nigricat,  et  inci- 
furis  plurimis  exafperatur.  ' 

Sitis  faepe  fere  nulla  eft  ; interdum  vero 

infatiabilis.  Modo  aeger  potum  omnigenum, 

utpote  fapore  ingratiffimum  et  naufeofum, 

* 

averfatur  et  refpuit. 

Fauces  faepe  aphthis  oblidentur  ; quae  inter- 
dum per  totum  canalim  alimentarium  ferpen- 

tes 

tes,  dyfenteriam  cruentam  ejufque  confequen- 
tia  efficiunt. 

Urina  multum  variat.  Plerumque  pallida 
eft : in  quibufdam  vero  valde  rubefcit,  aut 

cerevifiam  tenuem  et  vapidam  refert.  Verum 

1 < 

plerumque  tamen  nihil  fedimenti  deponit ; 
fed  nubeculas  quali  furfurofas  in  ea  pendulas 
exhibet.  Quod  fi  in  lubrico  verfetur  aeger, 
urina  etiam  fufca  fit,  nigrefcit,  graviter  olet, 
et  quidem  cruenta  eft.  Sub  finem,  fi  erilis 
faufta  evenerit,  turbida  eft ; fed  etiamnum  ni- 
hil deponit. 

Si  humori  frigorive  non  objedtus  fuerit  ho- 
mo, alvus  plerumque  compreffa  eft  \ lin  ex 
frigore  et  humore  frebriverit,  plerumque  folu- 
ta.  Utrumcunque  initio  morbi  fupervenerit, 
idem,  ufque  ad  finem,  plerumque  produci- 
tur. ■ 


Febre 

Febre  primum  accedente,  calor  modicus 
elt ; et  etiam  aliquanto  poli,  alicui  contre&anti 
cutis  parum  calida  videtur  : fed,  digitis  ali- 
quandiu  arteriae  admotis,  ardor  quidem  ingra- 
tus percipitur  ; qui,  digitis  etiam  redudtis,  ali- 
quantifper  manet.  Febre  diu  protra&a,  pe- 
des, nili  quo  minus  id  accidat,  provideant  me- 
dici aut  altantes  amici,  frigefcunt. 

Quamvis  infudat  interdum  aeger,  cutis,  po- 
tiffimum  initio,  plerumque  arefcit.  Sudor 
valde  foetet,  aegroque  ipli  admodum  ingratus 
elt. 

Fuerunt,  qui,  per  totum  morbum,  delirio  va- 
carunt ; omnes  vero  ftupore  et  mentis  confulio- 
ne  plus  mitiufve  afficiuntur  ; et,  initante  mor- 
te, plerique  fuae  mentis  non  funt.  Raro  a fe- 
brientibus dormitur ; et,  etiamfi  altantibus 
fomnum  capere  videantur,  tamen  ipfi  fe  hujus 
fibi  effie  confcios  pernegant.  iEger  faepe  men- 


te 

te  adeo  turbatur,  ut,  praecipue  noftu,  prorfus 
deliret.  Vitato  vero  regimine  calido,  hoc  de- 
lirium nunquam  ferox  evadit;  quippe  cum 
in  hac  febre,  prae  caeteris,  aegri  moefti  animis 
et  foliciti  obferventur. 

Morbo  primum  invadente,  auditus  aliquan- 
do valde  acutus  eft.  Modo  vero  furdafter  fit 
febricitans : modo,  progrediente  morbo,  audi- 
tus magnopere  hebetatur. 

His  fignis  faepe  accedunt  petechia . Hae 

funt  maculae  rubore  interdum  vivido,  inter- 

* 

dum  pallidiore,  interdum  livido  ; nunquam 
autem  ex  cute  eminent.  Modo,  quarto  circi- 
ter die  quintove,  fefe  oftendunt ; modo,  non 
ante  quartumdecimum.  His  evanefcentibus, 
deje&iones  nigrae,  foetidae,  faepe  cruentae,  fla- 
to autem  tempore  nullo,  fuperveniunt.  Saepe, 
undecimo  circiter  die  quartove  et  decimo,  fu- 

dore  prafufo  manante,  petechia  prorfus  evane- 

fcunt ; 

fcunt ; in  quarum  locum  pullulae  multae  albi- 
dae miliariae , lignis  autem  plerumque  nihildum 
levatis,  fubeunt.  Morte  appropinquante,  con- 
fpicuae  funt,  hic  illic,  lineae  livefcentes,  vibi- 
ces didtae,  quippe  cum  eas  partium  in  quas 

verberibus  animadverfum  efl,  multum  referant. 

1 

* 

Sub  finem  morbi  facies  cadaverofa  fit.  Vifus 
modo  nimis  acris  ; modo  hebetior,  oculis  lucis 
quidem  vividiffimae  non  fentientibus.  iEger  in 
vefle  floccos  legit,  fimbriafve  diducit ; vel  in 
adjundlo  pariete,  fi  qua  minuta  eminet,  carpit; 
vel  nubeculas  quali  obvias  natantes  videre  vi- 
detur : labant  vires  et  animi  et  corporis : ocu- 
li lumen  refugiunt  et  illachrymant : urina  et 
faeces,  aegro  infcio,  elabuntur  : ungues  pal- 
lent et  livent  : arteriae  tam  crebro,  tam  imbe- 
cilliter, tamque  trepide  micant ; ut  earum  ic- 
tus vix,  aut  ne  vix  quidem,  ab  explorante 
medico  numerari  poflint : manus  intremifcunt: 
tendines  fubliliunt : membra  primum  extrema, 

deinde 

deinde  caeterum  corpus,  frigefcunt : tandem, 
medicina  nihil  valente,  precibus  amicorum 
aftantium  plorantiumque  vanis,  indomabili 

i 

inhiante  morte,  anima  extrema  efflatur. 

Hic  morbus,  qualifcunque  futurus  lit  even- 
tus, raro,  fi  unquam,  finitur  ante  diem  quin- 
tum vel  feptimum  ; et  profe&d  faepius  ad 
diem  quartumdecimum,  vel  etiam  vigefimum 
producitur.  Bubonibus  interdum  finitur.  Re- 
valefcens  ex  hoc  morbo,  plerumque,  in  mul- 
tos poftea  menfes,  fatuus  eft. 


DIAGNOSIS. 

Olim  medici  multum  temporis  inutiliter 
triverunt  aggrediendo  explicare,  quibus  fig- 
nis  typhus  fynocho  dignofcatur.  Neque  mirum 
eft,  eorum  labores  parum  profecifte  ; cum 
hanc  nihil  aliud  efle,  nifi  ejus  varietatem, 

quam 

quam  efficiat  non  propria  et  fpecialis  caufa, 
fed  fpecialis  febrientis  conftitutio,  peritiflimos 
inter  medicos  conveniat. 

Multum  quoque  difputatum  eft,  utrum 
typhus  fit,  necne,  idem  cum  puerperarum  fe- 
bre morbus.  Difputatio  utique  haec  infruc- 
tuofa  et  inutilis  : minime  enim  explicat,  quare 
in  hac  curanda  novaretur  aliquid ; et,  etiamfi, 
cur  tale  quid  faciendum,  explicaret*  tamen 
lignum  habemus  haud  fallax,  quo  hi  morbi, 
unus  ab  altero,  dilucide  internofcantur  : uter 
enim  adfit,  animo  incertus  profedo  efle  nequit 
is,  qui  puerperarum  febrem  eas  tantummodo 
afficere  mulieres,  quge  recenter  pepererint,  in 
memoria  tenet. 

Typhum  vero  et  Catarrhum  peftiferum  accu- 
rate internofcere,  interdum,  potiffimum  fi  hic 
gravis  eft,  et,  ut  in  America,  anno  millefimo 
feptingentefimo  odtogefimo  nono  et  fequente, 

G / longe 

longe  lateque  vulgo  graflatur,  arduum  impri- 
mis eft  et  difficile. 

r 

Eo  tempore  hic  morbus  a Bostonia,  ad  Ca- 
rolopolin  ufque,  gradatus  eft  ; et  adeo  pro- 
fedto  gravis  erat,  ut  neque  aetati  neque  fexui 
parceret.  Signis,  porro,  typhum  adeo  limula- 
vit,  ut,  utro  duorum  aegri  implicarentur,  peri- 
tiffimi  quidem  medici  etiamque  exercitatiffimi 
dijudicare  nequirent. 

Cumminus,  juvenis  medicus  mihi  conjunctif- 
limus,  pro  aetate  fagax  apprime,  et  accuratus 

naturae  rerum  obfervator,  certiorem  me  fecit, 

\ 

duo  omnino  efte  ligna,  quibus  hi  morbi  inter  ' 
fe  diftingui  pollent.  Qui  catarrho  peltifero 
implicati  funt,  iis  palpebrae  aeque  fere,  ac  ali- 
cui interdum  rigent  qui  catarrho  a frigore  * 
laborat,  praeter  folitum  rigebant : atque  paulo 
poft  initium  morbi,  admodum  concidebant  ar- 
teriae, 


* Vid.  Cullen’s  Firji  Lines . 

teriae,  nili,  quo  minus  id  accideret,  fanguinem 
primo  quoque  tempore  mittendo  praecautum 
eflet.  Sanguine  autem  opportune  miflo,  ar- 
teriae, id  quod  profe&o  mirum  eft,  multo  li- 
berius et  plenius  micabant.  Contra  ea,  ar- 
teriae raro  concidunt  initio  typhi ; nili  liquan- 
do fanguis  temere  et  inconfulto  eliciatur, 
cum  earum  percuflus  illico  fit  imbecillus  ad- 
modum et  inaequalis» 


caus^:  qvje  corpus  huic  febri 

OPPORTUNUM  REDDUNT. 

Corporibus  hominum  caeterarumque  animan- 
tium ineft  vis  quaedam,  a qua,  dum  vivitur  et 
valetur,  viribus  nocivis,  aliqua  ex  parte,  oblta- 
tur.  Vis  haec  inenarrabilis  ex  incolumitate 
corporis,  et  convenientia  confenfuque  ejus 
partium  inter  fe,  pendere  videtur  \ et,  progre- 
diente  vita,  caulis  innumeris  variatur.  Rem 

ita 

ita  fe  habere,  inde  concludi  poteft,  quod  alii 
homines  causa  eadem  varie  afficiuntur,  et  idem 
homo  aliis  temporibus.  Haec  diffimilitudo 
aliorum  hominum  inter  fe,  et  ejufdem  fecum, 
major  minorve  eft ; prout  corpus  naturali  im- 
becillitate, vel  caulis  quibullibet  debilitantibus 
admotis,  fuis  muneribus  fungendo  plus  minuf- 
ve  impar  lit.  Quo  longius  qualicunque  caufa 
ab  incolumitate  diltat,  eo  caufis  nocivis  affici 

t 

aptius  exiftit. 

Quaecunque  igitur  corpus  debilitant,  eae 
idem  typho  opportunius  reddunt.  De  harum 
praecipuis  nunc  qu&m  breviffime  differentium 
eft ; et  primum  de 

Calore . — Calor,  inter  nimium  et  parum,  ad 
vitam  et  animantium  et  terra  nafcentium  alen- 
dam et  fuftinendam,  prorfus  neceffarius  eft. 

1 . 

Grata  vice  veris  redeunte,  omnia,  quae  munere 

gerrae  aluntur,  revivifcunt,  refocillantur,  pu- 

befcunt, 


i 

befcunt,  et  vigent;  appropinquante  hieme, 
frigore  conftringuntur,  labant,  arefcunt,  et 
haud  raro  moriuntur.  Calor  verd,  li  fit  ni- 
mius, infalubris  eft,  imo  interdum  vitam  pror- 
fus  delet.  Nonne  vis,  qua  pollet  corpus  debi- 
litandi, vi,  quae  ei  ineft,  folidas  parte§  refol- 
vendi,  et  earum  inter  fe  cohaefionem  minuendi, 
attribuenda  eft;  ? 

V / 

Frigus  diu  corpori  admotum ♦ — Si  calor,  cer- 
tos intra  fines,  ad  vitam  fit  necefiarius,  animo 
facile  concipere  pofiumus  quo  modo  frigus, 
quippe  quod  nihil  fit  aliud  nifi  caloris  abjlrac 
tio,  corpori  noceat.  Brevi  profe&o  mortem 
affetret,  ni  corpus,  utilifiimo  Naturae  artificio, 
mirando  quidem  fed  nondum  dilucide  expli- 
cato, calorem  generandi,  feu  potius  evolvendi, 
facultate  polleret.  Sed,  cum  quo  citius  fpolia- 
tur  calor,  eo  vehementius  ad  calorem  evolven- 
dum corpus  renitatur,  hujus  vires  frigore  ve- 
hemente  vel  diu  admoto  exhauriuntur  *. 

Inedia 

* Vid.  Gardiner.  On  the  Animal  Economy. 

Inedia,— Fridione  et  exhalatione,  non  fluidae 
folum  partes  corporis,  fed  etiam  folidae  con- 
tinuo adeo  confumuntur,  ut,  nifi,  contra  hanc 
partium  jaduram,  alma  Natura  providiflet, 
homo  cito  periret.  Ne  hoc  fiat,  appetitu  foli- 
citante,  cibum  et  potum  appetimus,  affumimus, 
concoquimus ; concodofque  per  totum  cor- 
pus digerimus,  ut,  qua  opus  eft,  apponantur. 
Sed  fi  deficiat  cibus,  vel  non  fatis  nutriat, 
tunc,  ratione  accepti  atque  impenfi  inter  fe 
parum  conveniente,  corpus  necefiario  debili- 
tatur. 

Inquies . — Ab  animantibus  autem,  in  primis 
hominibus,  non  cibo  folo  et  potu  vivittfr,  et 
valetur.  Quo  enim  bene  fefe  habeant  homi- 
nes, opus  profedo  eft,  non  folum  corpus  ex- 
hauftum  cibo  et  potu  reficere  ; fed  etiam,  tem- 
poribus interpofitis,  ab  omni  adione,  nifi  qua- 
lis ad  vitam  necefiaria  fit,  prorfus  cefiare.  In 
hunc  finem  Natura  ftatuit,  ut,  in  fomno,  morti 

quidem 

quidem  fimillimo,  vitam,  aliqua  ex  parte,  tran- 
firemus.  Somno  non  capto,  vel  faepe  inter- 
pellato, quantum,  ex  labore  continuato,  cor- 
pori immineat  periculum,  exponere  non  opus 
eft. 

Vita  Sedentaria. — Etiamli  exercitatione  vio- 
lenta omnigena  corpus  inligniter  debilitetur  ; 
tamen  perpetua  quies,  haud  fecus  ac  exerci- 
tium nimium,  corpori,  mirum  in  modum,  no- 
cet. Aliquid  enimvero  exercitationis  ad  in- 
columitatem et  mentis  et  corporis  neceflarium 
eft  : atque,  hoc  negle&o,  corpus  enervatur,  et 
debile  fit. 

Ebriojitas . — Humani  corporis  lex  eft  immu- 
tabilis, unicuique  incitationi  fupervenire  laxi- 
tatem pro  rata  magnam.  Incitatione  nimia 
adeo  labafcunt  vires,  ut  non  prius  redintegren- 
tur, quam  aliquid  temporis  praeterduxerit. 


Eodem 

Eodem  modo  explicari  poteft,  quomodo  res 

omnes,  quae  admodum  incitant,  corpus  debili- 
0 

tent.  Quae  potiffimum  hoc  faciunt,  eae  funt 
ingurgitatio  ; concubitus  frequens  ; lucubra- 
tio nimia  ; motus  quidam  animi,  ira,  nimirum, 
et  gaudium. 

Perturbationes  quas  animum  contrijlant . — Hu- 
jus generis  funt  timor,  metus,  triftitia,  moeror, 
defperatio.  Has  aegritudines  corpus  debilitare, 
fatis  conflat  ; quippe  quibus  motus  fanguinis 
languidus  efficiatur,  facies  pallefcat,  genua 
tremifcant,  et  interdum  faeces  et  urina,  homi- 
ne invito,  defluant. 

Exinanitiones  nimiae,—  Plenitudo  quaedam 
vaforum,  ad  incolumitatem  et  vigorem  corpo- 
ris, prorfus  rieceflaria  eft ; et,  quandocunque 
fluidae  partes  quantitate  multum  minuuntur, 
et,  eam  ob  rem,  collabuntur  vafa  per  quae  mo- 
ventur, magna  profe&d  debilitas  fupervenit. 

Hujufmodi 

Hujufmodi  debilitas  effici  poteft  vel  jadtura 
fanguinis  rubri,  vel  nimia  exinanitione  intefti- 
norum. 

Morbi  prcegrejji, — Si  antegreffis  morbis  ali- 
quis magnopere  debilitatus  fuerit,  nemini  in 
dubio  efie  poteft,  quin  contagioni  multo  op- 
portunior exiftat. 


CAUSAE,  QIEE,  IN  HOMINIBUS  JAM 
OPPORTUNIS  FACTIS,  MORBUM 
CONCITANT. 

Halitus  ex  humano  corpore,  vel  ex  putref- 
centibus,  live  iis  quae  ex  animantibus  excreta 
funt  live  cadaveribus,  magna  quantitate  col- 
le&us,  mutationem  fpecialem  fubire  videtur  ; 
adeo  ut,  fi  corpori  humano,  potiffimum  ei  op- 
portuno, admoveatur,  morbumj  de  quo  hic  dif- 

D putatur, 

putatur,  concitet.  Halitus,  five  exhalatio,  ita 
mutatus,  contagio  appellatur. 

► - 

In  hanc  rei  noftrae  partem  tradando,  nobis 
quaerendum  eft, 
primo , unde  oriatur  contagio  \ 
fecundo , quibus  intervenientibus  vulgetur  ; 
tertio , qua  via  in  corpus  invehatur  ; 
quarto , quo  modo  jam  inveda  corpus  afficiat. 

De  his  fingulatim  et  deinceps  pauca  dicen- 
da funt. 


DE  CONTAGIONIS  ORIGINE. 

Contagio  faepe  ex  humano  corpore,  five  fa- 
no five  morbido,  oritur.  Quandocunque  enim 
homines  magno  numero  loco  quolibet  tedo 
congregantur,  exhalatio  ex  eorum  corporibus 
cumulata  miram  faepe  acrimonium  adipifcitur. 

Hoc 

Hoc  imprimis  accidit,  cum,  idonea  munditiae 
cura  fimul  negle&a,  locus,  liberum  aeris  per- 
flatum non  habeat.  Ob  has  caufas,  contagio 
originem  faepiflime  ducit  ex  carceribus  et  vale- 
tudinariis : praecipue  vero  ex  valetudinariis  caft- 
renflbus  et  clafliariis,  atque  ex  carcerariis  navi- 
bus ; quia  ibi  rerum  publicarum  neceflitati, 
potius  quam  Angulorum  civium  commodo, 

providetur.  Saepiflima  ex  iis  hoc  morbo  la- 

) 

borantibus  contagio  vulgatur  ; fed  interdum 
ex  iis,  qui  aliis  morbis  implicantur. 

Putredo  quoque,  ea  praecipue  cadaverum  et 
excrementorum,  contagione  admodum  foetife- 
ra  eft..  Memphi,  celeberrima  urbe  yEgypti, 
canalis  efl:  cadaveribus  et  oppidanorum  collu- 
vie foedus,  quem  turgidus  Nilus,  ripis  effufus, 
quotannis  influit.  Flumine  femet  in  alveum 
relictum  paulatim  recipiente,  et  fervidiflimo 
limul  aeftuante  fole,  humor  tetram  colluviem 
putrefacit.  Graviflima  inde  vaporatione  ge- 
nita Peftis,  qua  nulla  Erynnis  triftior  Stygiis 

fefe 

fefe  undis  extulit,  primum  Nilicolas  incefiit, 
acervatimque  enecat ; deinde,  agris  et  urbi- 
bus quidem  negotiolis  fere  folitudine  fadis, 
atris  et  mortiferis  fublata  alis,  urbes  novas  et 
populo  frequentiores,  ubi  ftragem  edat,  quae- 
rens, longe  lateque  arbitrio  flantis  aurae  cir- 
cumvolat. 

i 

In  ^Ethiopia  quoque,  limilem  ob  caufam, 
pellis  graffatur.  Locultae  enim,  uno  anni 
tempore,  gregatim  et  magno'  pennarum  llri- 
dore  volantes,  folem  obumbrant  ; “ Multa 

t 

“ contadu  adurentes : omnia  vero  morfu  ero- 

i 

“ dentes,  et  fores  quoque  tedorum*  alio 
autem,  moriuntur  ; et  exhalatione  ex  putre- 
fadis  cadaveribus,  et  pelle  inde  nafcente  haud 
minus  exitium  hominibus  afferunt  emortuae, 
quam  vivae  frugibus  f. 

Gregorius, 

4 

* Vid.  C.  Plin.  Secund.  Natur . Hi/i . lib.  XI. 
cap.  xxix. 

f Vdi.  Me  ad.  on  the  PZague. 

Gregorius,  de  medicina  pradica  differens, 
certiores  audientes  facit,  contagionem  per- 
quam malignam  Corcagi^e  generatam  effe 
ex  putridis  recrementis  bovum  ; qui  ibi  quot- 
annis, ad  quadraginta  interdum  numero  mil- 
lia, trucidantur,  quo  caro  bubula  mercatori- 
bus fuppeditetur,  qui  eb  navibus  commeent. 

Interdum  quoque  contagio,  unde  typhus 
concitatur,  initium  capit  ex  frequentibus  re- 
rum promercalium  officinis,  quibus  cum  ad-r 
j undis  foricis  pervius  ufus  eft*. 

DE  INTERVENIENTIBUS,  PER  QUJE 

VULGETUR. 

Contagio  femel  generata  vulgari  contadu, 
vento,  veftibus,  et  colligatarum  mercium  far- 
cinis  poteft.  Interdum  quoque  fupelledili,  do- 
muum parietibus,  et  navium  tignis  quae  pene- 
traverit, 

* Vid.  Campbell,  on  Typhus , p.  23. 

traverit,  diu  inhaeret;  atque,  occafione  oblata, 
identidem  familiam,  et  focios  navales  af- 
ficit. 

ContaElus . — Quo  modo  hujus  interventu 
vulgetur  contagio,  de  eo  aliquid  dicere  non 
opus  eft  ; quippe  cum  omnibus  jam  fatis  in- 
notuerit. 

Ventus. — Qua  diftantia,  quieto  aere  folo  in- 
termedio, aliquem  incedat  contagio,  ea  pro- 
fedto  brevis  eft.  Dilutior  quali,  et  minus 
efficax,  evadere  videtur.  Aura  vero  vel  vento 
in  diftantiam  haud  modicam,  viribus  nondum 
adeo  minutis,  quin  obviis  hominibus  malo  et 
quidem  exitio  fit,  vulgari  poteft.  Rem  ita 
efle,  ex  eo,  quod  Londinii  foro  juridico*  acci- 
dit, ubi,  utrum,  caufa  cognita,  malefici  capite 
ple&erentur,  necne,  folenniter  coram  judici- 
bus, penes  quos  poteftas  erat,  agitabatur,  ni- 
mis apparet.  Aer  quoque  humidulusf  et  impu- 

* Anglice,  Old  Bailey  dicto, 
f Vid.  Lind.  on  Fevers. 

rus*,  ad  contagionem  vulgandam,  multum 
confert. 

« y • 

Vefles  et  merces  in  fafciculos  colligatae , — funt 
alia  vehicula,  per  quae  contagio  aHhuc  certius 
diffundi  potefl.  In  iis  enim  latens,  faepe  in 
alias  atque  alias  urbes  regionefque  invehitur  ; 
et  haud  raro,  trans  mare  mercatoriis  navibus 
trajedta,  longinquis  terris  incubat,  et  inopinan- 
tes incolas  ingruens  acervatim  enecat.  Hujuf- 
modi  exempla  enarrant  omnes  audtores,  qui 
de  contagione  fufius  differuerunt. 

Dum  his  fubflantiis,  feu  fomitibus  ut  apud 
medicos  apellantur,  latet,  contagio,  id  quod 
in  primis  mirandum  eft,  inlignem  acrimoniam 
adipifcitur ; et  iis,  quos  afficit,  mortem  citio- 

t 

rem  affert.  Bajuli  feu  le&icarii,  quorum  erat 
aegros  ad  valetudinarium  Haslarense  appor- 
tare, et  inde  immunda  veflimenta,  quo  purga- 
rentur. 


* Vid.  Howard.  on  Prifons , p.  13. 

rentur,  devehere,  multo  faepius  affedi  Tunt  et 
graviore  quoque  febre,  quam  aniculae,  quarum 
erat  aegrotis  famulari ; nili  liquando  vitupe- 
randa incuria,  hae,  contra  imperia,  immundas 
velles,  prope  fe,  in  cubiculis  haberent  *. 

Contagio  quoque  faepe,  ut  fupra  diximus, 
parietibus  et  fupelledili  quidem  cubiculorum, 
ubi  ea  correpti  ledis  affixi  funt,  inhaeret;  et 
ibi  in  longum  tempus,  viribus  autem  interea 
haud  imminutis,  confervatur.  Tignis  quoque 
et  conftratis  navium  adeo  femet  interdum  im- 
plicat, ut  inde  non,  nili  poli  longum  tempus 
et  omnia  fumma  cura  abrafa  et  abluta,  expelli 
poffit. 

DE  VIIS,  QUIBUS  CONTAGIO  IN 
CORPUS  INVEHATUR. 

Pulmonum . — Etiamli  audores  cenfuerint, 
contagionem  in  corpus  pulmonum  interventu 

invehi 


* Vid.  Lind.  on  Fevers. 

invehi  pofie ; tamen  unquam  ita  invehi,  vero 
abfimile  mihi  videtur.  Licet  enim  contagio 
cum  aere  in  pulmones  inhaletur,  tamen  hinc 

illico  redditur  ; et,  praeterea,  humore  in  bron- 

/ 

chia  exhalato  Natura  providifle  videtur,  ne 
inde  aliquid  detrimenti  pulmones  caperent. 

Ventriculi . — Signa,  quae  cito  polt  femet  o- 
ftendunt,  quam  aliquis  contagioni  acerrimae 
objeclatus  eft,  ea  funt,  ut  quin  credamus,  in- 
termedio ventriculo,  in  circumfluum  fangui- 
nem  contagionem  perfaepe  introferri,  non  pof- 
fimus.  Sunt  enim  vel  ligna  ipfius  ventriculi 
male  fe  habentis,  vel  qualia  ex  hoc  fe  male 
habente  enafcantur  ; naufea,  nimirum,  vomi- 
tus, vertigo,  capitifque  dolor.  Haec  opinio 
adhuc  magis  eo  firmatur,  quod  acrida  mandu- 
cata, multum  fane,  ne  contagione  afficiatur 
aliquis,  obftant.  Quare  hoc  faciant,  ratio  alia 
nulla  reddi  poteft,  quam  quod  falivam  conti- 

* i 

E nenter 

nenter  fere  movendo,  impediunt,  quo  minus 
contagio  in  ventriculum  devoretur. 

Cutis  cibforbentium. — Eadem  fere  hic,  qua: 
modo  diximus,  recenfenda  funt.  Ob  enim 
mirandum  confortium,  quod  extremo  corpori 
eft  cum  ventriculo,  ignorat  nemo,  res  illi 
admotas  eadem  fere  in  hoc  ligna  efficere,  quae 
effecilTent  ipli  admotae. 


DE  CONTAGIONIS  ACTIONE. 

Contagionem  corpus  debilitare,  inter  om- 
nes fere  medicos  adeo  convenit,  ut  plura,  qui- 
bus eorum  opinio  magis  firmetur,  dicere  vix 
opus  Iit.  Argumenta,  quibus  nititur,  Cullenus 
in  apertum  adeo  perfpicue  et  produde  protu- 
lit, ut,  cum  ipfi  nos  nulla,  quae  proferamus, 
clariora  validiorave  habeamus,  ejus  verba  cita- 

“ It 


verimus : 

“ It  is  neceflary  to  add  here,  that  thofe  re- 
s<  mote  caufes  of  fever,  human  and  marfli 
“ effluvia,  feem  to  be  of  a debilitating  orfeda- 
“ tive  quality.  They  arife  from  a putrefcent 
“ matter.  Their  produdtion  is  favoured,  and 
“ their  power  encreafed,  by  circumftances 
“ which  favour  putrefadlion  ; and  they  often 
“ prove  putrefa&ive  ferments  with  refpedt  to 
“ the  animal  fluids.  As  putrid  matter,  there- 
‘£  fore,  is  always,  with  refpeft  to  animal  bo- 
“ dies,  a powerful  fedative,  fo  it  can  hardly 
“ be  doubted,  that  human  and  marfli  effluvia 
are  of  the  fame  quality  ; and  it  is  confirm- 
“ ed  by  this,  that  the  debility  which  is  al- 
“ ways  induced,  feems  to  be  in  proportion  to 
“ the  other  marks  that  appear  of  the  power 
“ of  thefe  caufes*.” 


PROGNOSIS. 


Cullen.  Firji  Lines , § LXXXVI. 

PROGNOSIS. 

Profperne  hujus  morbi  exitus  futurus  fit,  an 
improfper,  prout  adfint,  necne,  figna,  quae  pe- 
riculofam  debilitatem,  vel  fluidorum  in  putredi- 
nem proclivitatem  indicent,  augurandum  eft. 

iEgrum  in  hujufmodi  verfari  debilitate 
concludere  fas  eft,  cum  arteriae  celeriter,  et 
quafi  fubfultim,  moveantur : cum,  corpore 
ere&o,  defe&us  animi  fit : cum  frigefcant  ex* 
trema  membra,  et  lentefcat  cutis  : cum  ani- 
ma imbecilliter,  crebro,  cum  labore  et  fre- 
quente  fufpirio  reciprocetur  : cum,  vifu  tur- 
bato, aeger,  non  ita  folitus,  res  natura  fimpli- 
ces,  confufas  et  duplices  videat : cum  in  vefti- 
. bus  floccos  legat,  vel  fimbrias  diducat,  vel 
quafdam  imagunculas  quafi  oculis  obvias  ap- 
prehendere continuo  aggrediatur  : cum  oculi 

intus 

intus  quafi  recedant,  vel  immoti  haereant,  vel 
languide  moveantur  : cum  aeger  fupinus  cubet, 
eique  genua  contraria  lint : cum  deorfum  ad 
pedes  fubinde  delabatur : cum  manibus  intre- 
mifcat,  neque  ore  linguam  exerere  poffit : 
cum,  eo  infcio,  urina  atque  faeces  defluant,  et 
oculi  continenter  illachryment : cum,  mufcu- 
lis  pharyngis  refolutis,  aliquid  feu  cibi  live 
potus  devorare  nequeat : cum,  fuae  mentis  non 
fit,  fed  loquatur  aliena : cum,  denique  comate 
obruatur. 

Fluida  corrupta  efle,  vel,  ut  medicis  loqui 
placet,  in  putredinem  proclivia,  cognofci  po- 
teft,  ubi  ventriculus  omnem  cibum,  praecipue 
autem  carnes,  averfatur  : ubi  aeger  fere  conti- 
nuo naufeat,  et  vomit,  infedabiliter  fitit,  acida- 
que appetit : ubi,  renixu  cordis  et  arteriarum 
nihil  audio,  fanguis,  hic  illic,  profluit  : ubi 
petechice , maculae,  vibices,  et  ferum  fubflavum 
infra  cuticulam  effufum,  extremum  corpus  de- 
colorant : 

colorant : ubi  foetet  admodum  anima,  foetent 
faeces,  foetent  liventque  partes  exulceratae : ubi 
urina  eft  rubra  perquam  et  turbida  : et,  deni- 
que, ubi  totum  corpus,  cadaveris  inftar,  olet. 

RATIO  QUORUNDUM  SIGNORUM. 

Pulfus  arteriarum  celer,  imbecillus  et  tremu- 
lus. — Sanguis,  cum  cor  et  arteriae  eum,  extre- 

* 

ma  verfus,  idonea  vi  propellere  nequeant,  in 
corde  et  vafis  huic  vicinis  fanguinem  vehen- 
tibus cumulatur.  Cumulato  hac  caufa  fan- 
guine,  cor  et  ampliores  arteriae  in  motus  pro- 
fedto  crebriores  cientur  : fed,  quia  cor  nociva 
contagionis  potentia  debilitatum,  femet  in  ar- 
terias majores,  imprimis  aortam , deplere  ne- 
quit, arteriae  carpi  exploranti  medico  imbe- 
cilliter et  inaequaliter  micant. 

Animi , corpore  erefto,  defeblus,  &c. — Hoc 
quoque  fignum  ex  minuto  cordis  arteriarumque 


renixu, 

renixu,  languidioreque  eam  ob  rem  fanguinis 
impetu,  ex  toto  pendet.  Labantibus  enim 
corde  et  arteriis,  fanguis  non  fatis  valide  in  ex- 
tremas partes  proje&us,  propria  gravitate  ex 
capite  relabitur. 

Extremorum  frigus, — Eidem  cordis  arteria- 
rumque debilitati  tribuendum  eft  extremorum 
frigus.  Sanguis  enim  vehiculum  eft,  per  quod 
calor  per  corpus  diffunditur ; et  igitur,  defi- 
ciente ubivis  fanguine,  ubi  quoque  deficit  ca- 
lor. 

Culis  lentor . — Cutis  ideo  lentefcit,  qudd,  ob 
laxitatem,  vafa  extremi  corporis  propria  fluida 
continere  nequeant. 

Anima , crebro , imbecilliter  et  cum  labore,— 
propterea  reciprocatur ; quod  mufculi,  qui 
refpirationi  inferviunt,  adeo  debiles  funt,  ut 

thoracem,  naturaliter  ut  oportet,  dilatare  ne- 
queant, 

queant,  eam  que  ob  rem,  pro  rata,  femet  fre- 
quentius contrahere  et  relaxare  cogantur. 
Cum  vero  nihilominus  fanguis  e dextro  cor- 
de, per  pulmones,  non  fatis  expedite  diffunda- 
tur ; aeger,  thorace  nec  fponte  fubinde  et 
enixe  ampliato,  iter  ei  expeditius,  quo  per  pul- 
mones fluat,  praebere  fufpiratu  conatur. 

Cur  ccger  in  veflibus  floccos  legat , fimbriafue 
diducat, — a Gregorio,  medico  erudito  impri- 
mis et  ingeniofo,  his  verbis  dilucide  et  concin- 
ne explicatur.  “ Si  pars  tantum  retinae  tor- 
“ pet,  maculae  nigrae  in  rebus,  quas  fpedta- 
46  mus,  confpiciuntur,  et  mufcae  ante  oculos 
“ volitantes,  lignum  in  febribus  frequens,  fed 
“ peffimum,  et  vix  non  lethale 

Vi  Jus  pravati  et  duplicis — ratio  haud  minus 
compreffe  et  luculenter  ab  eodem  audlore  red- 
ditur hifce  verbis : “ Caufam  tanti  vitii  muf- 

“ culis 

* Vid.  ConfpeEl,  Medicin . 'Tbeoret . vol.  i.  § 2 6q9 

“ culis  oculorum  faepiflime  inefte  verifimile 
“ eft,  qui  male  conformati,  vel  paralyli,  rigi- 
“ ditate,  contradlione,  corrupti,  oculos  ordi- 
“ nate  et  aequaliter  regere  nequeant 

Oculi  quaji  intus  recedere  videntur , — quia,  pro- 
grediente  morbo,  pinguedo,  quae  quali  pulvi- 
nus eft,  cui  incumbunt,  aliqua  ex  parte  re- 
forpta  eft.  Cur  immobiles  evadant  vel  languide 
moveantur , caufa  eft  debilitas  mufculorum,  qui 
eorum  motui,  integra  valetudine,  inferviunt. 

Facies  longiufcula — exiftit,  quia  maxilla  infe- 
rior, ob  mufculos  ejus  perquam  debilitatos,  gra- 
vitate propria  decidit. 

Supinus — jacet  aeger,  quia,  corpore  ita  polito, 
mufculi  vi  morbi  jam  admodum  debilitati,  et 
motus  impatientes,  minus  exercentur. 

F Devorandi 

* Vid.  Confpefi.  Me  dic  in.  Tbeoret.  vol.  i.  § 266. 

Devorandi  difficultas  vel  impotentia , — mufc il- 
lis gulae  debilitatis  perquam  vel  refolutis  tri- 
buenda eft  : faces,  infcio  agro , dejetta, — debili- 
tato vel  refoluto  mufculo  qui  claudit  anum. 

Putredo , vel  in  eam  proclivitas, — cujus  figna 
fe  interdum  manifeftant,  minuto  ob  debilita- 
tem motu,  qui  putredini  favet,  effici  videtur. 

Sitis  inexplebilis  et  acidorum  cupiditas, — mi- 
rando tribuenda  funt  inftin&ui,  quo,  dum  o- 
pus  eft,  res  falutares  cupienter  et  infaturabi- 
liter  quidem  appetimus. 


DE  PROPHYLAXI. 

« 

Quo  hic  morbus  vitetur, 

Primo , providendum  eft,  ne  contagio  gene- 
retur *, 

Secundo,  contagio  jam  generata  delenda  eft  ; 

Tertio , 

Tertio,  praecavendum  eft,  ne  ii  contagioni 
objedti  aliquid  hinc  detrimenti  capiant. 

Providere , ne  contagio  generetur,— Alicui, 
qui,  quomodo  generetur  contagio,  animadver- 
tat, liquido  apparebit,  nullo  alio  modo,  quo 
minus  generetur,  obftari  polle,  nili  praecavendo, 
ne  humani  corporis  exhalatio  ftagnet  et  cor- 
rumpatur; et  ne  putrefcendo  excreta  animalia 
feu  cadavera  aera  inquinent. 

Quo  minus  ftagnet  et  corrumpatur  exhala- 
latio  humani  corporis,  praecavendum  eft  intro- 
mittendo identidem  aera  purum  in  loca,  in  qui- 
bus eft  frequens  coetus  hominum  ; parietes  et 
fupelledlilem  fubinde  lavando  ; atque,  ut  inco- 
lae quotidianam  munditiae  rationem  habeant, 
efficiendo. 

Ne  animantium  live  excreta  live  cadavera 
putrefcant,  et  aera  ambientem  polluant,  provi- 
dere 

dere  magiftratus  civilis  eft.  Ubi  res  promer- 
cales manibus  plurimorum  hominum  fiunt,  ibi 
ne  pervium  fit  inter  officinas  et  foricas,  et  ut 

fub  his  continuo  fluat  aquae  rivulus,  qui  opifi- 

* 

cum  excrementa  illico  fecum  ferat,  providere 
eos,  quorum  intereft,  oportet. 

Contagionem  jam  generatam  delere . — Hoc  va- 
riis modis  efficiendum  efl.  Imperandum  efl: 
in  primis  a magiltratu,  ut  naves,  quae  a locis 
peltiferis  venerint,  in  fiatione  qualibet  idonea 
quadraginta  ferme  dies  vel  etiam  plures  mo- 
rentur; et  interea  merces,  quas  vehant,  aeris 
perflatum  habeant;  quo  contagio,  fi  qua  iis  huc- 
ufque  latuerit,  penitus  diffipetur. 

Quinetiam  eodem  con filio  proderit  nicotia - 
nam,  carbonem,  fulphur,  auripigmentum,  et 
confimilia  qute  flammam  concipiunt,  inter  ta- 
bulata incendere ; foris  interea,  omnibufque 
foraminibus  per  quae  evolent  vapores,  ex  toto 

occlulis. 


I 

occlufis.  In  eundem  praeterea  finem,  parietes 
internos  radere,  aqua  aceto  commixta  lavare, 
vel  dealbare,  oportet.  Ad  hoc,  in  cubicula, 
ubi  ledis  implicati  funt  aegri,  aer  eft,  quan- 
tum quotiefque  poteft,  intromittendus.  Vefti- 
menta,  denique,  quse  exuerint  aegri,  et  immun- 
da ftragula  ledis  ablata,  in  aquam  frigidam 
jllico  immergenda  funt*. 

Prae  avere , ne  a generata  jam  contagione  alu 
quid  detrimenti  capiatur. — Hunc  in  finem,  quo- 
rum eft  aegris  famulari,  iis  vitandum  eft  cau- 
fas  omnes,  qum  corpus  contagioni  opportunum 
reddunt ; et  cibo  valente,  atque  meraciore  po- 
tu, vino  imprimis  aliifque  liquoribus  probe 
fermentatis,  continenter  et  fobrie  vivendum 

r 

conflante  interea,  quam  poteft  maxime,  et  fe- 
rena  mente.  Prout  quoque  iis,  dum  aegris 
miniftratur,  acre  aliquid,  quale  devorare  no- 
lint, 

* Vid.  Lind.  Oji  FeverSy  p.  55. 


• 


46  DISPUTATIO  MEDICA 

liat,  fed  quale  falivam  moveat,  manducare  *. 
Quin  et,  ut,  ne  abforbeatur  contagio,  obdetur, 
eorum  manus  aliaeque  partes  quae  vedibus  non 
teguntur,  fubinde  in  acetum  immergenda  funt. 
Oportet,  demum,  vedibus  femet  crebro  exu- 
ant, et  mundis  corpora  prius  probe  lavata  in- 
duant. 


RATIO  MEDENDI. 

Si,  febre  invadente,  medicus  prius  adhibitus 
fuerit,  quam  ea  fibi  propriam  diae  fpeciei 
formam  afiumpferit,  ejus  curfum  quam  pri- 
mum interrumpere  oportet.  Hoc  confilio, 
cum  contagionem  primum  in  ventriculum  in- 
vehi, indeque  alias  corporis  partes,  cerebrum 
potidimum,  nervos,  vafaque  fanguincm  vehen- 
tia afficere,  verifimillimum  videatur,  ventricu- 
culus  et  intedina  qu&m  primum  evacuanda 
funt. 

Si 

* Vid.  Lind.  On  prcferving  the  health  of  Secwien, 


p,  in. 

Si,  poft  horrorem  primum,  et  ventriculi  ae- 
gritudinem, primo  quoque  tempore  ad  idonea 
medicamenta  decurratur,  raro  longius  a febre 
proceditur.  Quae,  hunc  in  finem,  facienda, 
ea  haec  funt.  Lenis  vomitio  primum  conci- 
tetur. Qua  finita,  deinde  alvus  femel  iterum- 
ve  medicamentis,  ex  iis  quae  leniter  refolvunt, 
moveatur,  vel  per  anum  immiflis  ducatur. 
iEgro  tum  in  ledlum  impofito  porrigatur  hau- 
ftus,  qui  et  fudorem  moveant,  et  fomnum  con- 
cilient. His  fadtis,  ocio  ex  decem  aegris  fe- 
bris curfus  interrumpetur.  Verum,  fiquando 
haec  parum  profecerint,  poftremo  vejicatoria 
iis  admoveantur  partibus,  quae  aegro  maxime 
doleant.  Hoc  fadlo,  raro  utique  accidet,  quin, 
ne  febris  diutius  producatur,  obftatum  fuerit, 
et  in  fexdecim  ex  viginti  exemplis  febris  in- 
terrupta *. 

Quod  fi  medicus  non  prius  arceflitus  fuerit, 
quam  aliquandiu  a febre  proceffum  eft  ; tum, 
quo  haec  optato  finiatur,  opus  erit 

primo , 


* Vid.  Lind.  On  Fevers , p.  67, — 68. 


f 

primo , debilitati  obviam  ire  : 
fecundo,  putredini  oblidere  : et 
tertio , res  quafdam  tollere,  quae,  ne  abfol- 
vantur  duo  haec  conlilia,  impediant. 

i 

CONSILIUM  PRIMUM. 

Debilitati  obviam  eundum  eft  medicamen- 
tis, ex  iis  quae  corpus  roborant  et  incitant. 

Primi  generis  praecipua  funt  frigus  et  Cin- 
chonce  cortex. 

Frigus. — Hoc,  live  interno  corpori  admovea- 
tur live  externo , febrientibus  multum  prodeft. 

/ 

^Egrotus  multam  aquam  frigidam  bibat ; 
quae  ipfa,  auxiliantibus  nullis,  febrem  inter- 
dum finivit  *.  Eodem  tempore  alium  quemli- 
bet potum  frigidum,  vel  faltem  frigidulum,  ef- 
fe  oportet. 

iEger 


/ 


* Vid.  Jackson,  p.  216. 

> ' 

iEger  interea  aeri  frigido  objiciendus  eft  ; 
et  aqua  quidem  frigida,  vel  hac  cum  fale,  la- 
vandus * : et,  (i  adeo  eft  debilis,  ut  fine  peri- 
culo moveri  nequeat,  panni  lanei  fuccidi  ex 
aqua  frigida  ejus  corpori  identidem  admoven- 
di funt.  Hoc  faCto  aegri,  in  fpeciem  typho 
mortui,  in  vitam  interdum  revocati  funt  f. 

Cinchona  Cortex. — Quantum  iis,  quae  febri- 
bus laborant,  hoc  medicamentum  proficiat, 
adeo  profedto  omnibus  jamjam  innotuit,  ut  de 
ejus  virtutibus  aliquid  dicere  non  opus  fit. 

Ufum  hujus  medicamenti  differre,  donec 
febris  remiferit,  ut  medicinam  factitantibus 
olim  mos  erat,  eft  tempus  incaflum  terere,  et 
vanos  profeCto  timores  arguit.  Hujus  corti- 
cis pulvis,  nifi  ut  interdum  accidit,  aegri  ven: 
triculo  fit  alienus,  quam  maxima  poteft  quan- 
titate aftumendus  eft.  Sin  ventriculo  parum 

G conveniat, 

* Vid.  Jackson,  p.  228. 
t Vid.  Hqward.  Qn  Prifons,  p.  23. 

conveniat,  aliquid  ex  eo  praeparatum,  quod 
huic  minus  alienum  Iit,  anteferendum. 

Ex  iis,  quae  corpus  incitant , efficacifiima 
funt  vinum , opium  et  vejicatoria . 

Vinum , utpote  quod  ventriculo  gratum  fit, 
prae  caeteris  incitantibus  medicamentis,  eligen- 
dum eft.  Dolorem  faepenumero  lenit,  et  de- 
lirium tollit.  Ab  aegro,  ad  libitum,  bibatur 
neque,  ne  inde  aliquid  detrimenti  capiat,  pro- 
videre opus  eft  ; quippe  cum  pofiit,  fine  ullo 
periculo,  capere  quantitatem  multo  majorem, 
quam,  viribus  integris,  poflet  *.  Aqua  com- 
mixtum identidem  pro  potu  communi  adhi- 
beatur. 

Opium  ad  tollendum  delirium  multum  uti- 
que pollet ; necnon  ad  eam  confopiendam  in- 
quietudinem aegritudinemque,  unde  fiti  inex- 

, plebili, 


* Vid.  Campbell.  On  %>phuu 


vj  « 

plebili,  dolore  et  pervigilio  aeger  conficiatur*, 
nili  huic  laboranti  hoc  medicamentum  oppor- 
tune fubveniat.  Quin  etiam,  ut  humefcat 
cutis  et  mollefcat,  mirum  in  modum  efficit ; 
atque  inordinatum  alvi  profluvium,  quo  fe- 
brientes interdum  admodum  exhauriuntur,  fi- 
ftit.  In  adhibendo  opium,  animadvertendum 
eft  medico,  quali  corporis  habitudine  fit  ae- 
ger, et  utrum  id  antea,  necne,  aflumere  aflue- 
verit.  Habita  enim  horum  ratione,  dolis, 
pro  re  nata,  confiderate  varianda. 

Vejicatoria . — Haec  plerumque  plurimum 
proficiunt,  ineunte  morbo.  Cum,  febre  jam 
inveterata,  arteriae  celeriter  et  trepide  moven- 
tur, et  aeger  fopore  obruitur ; veficatoria  capiti 
impolita,  delirium  fugando,  et  ut  validius  et 
aequabilius  micent  arteriae  efficiendo,  multum 
quoque  profuerunt, 

CONSILIUM 

* Vid.  Ibid.  p.  8«, 


52  DISPUTATIO  MEDICA 


CONSILIUM  SECUNDUM. 


Putredini  obviam  eundum  eft  eorum  medi- 
camentorum ope,  quae,  propterea  quod  infita 
quadam  vi  fpeciali  putredini  obvia  pollent, 
antifeptica  a medicis  appellata  funt.  Tali  vi 
praedita  natura  funt  acida  nativa  rerum  terra 
editarum,  et  fruEtus  acefcentes.  Si  haec  para- 
ri nequeant,  tum,  horum  vice,  ad  acidum  ful- 
phuricum,  et  aquam  aeratam  utiliter  decurra- 

i 

tur. 


CONSILIUM  TERTIUM. 

Signa,  quae  obftant,  ne  perficiantur  duo  haec 
confilia,  de  quibus  difieruimus,  funt  naufea9 
vomiiiOy  diarrhoea , et  alvus  ajlritta.  Duo  pri- 


I 

ma  obftant,  ne  medicamenta  ventriculus  reti- 
neat. Diarrhoea  urgente,  Cinchona  cortex 
prius  corpore  expellitur,  qu&m  falutares  ef- 
fe&us  edat.  Comprefsa  alvo,  retentae  faeces, 
corpus  univerfum  irritando,  aegrum  infigniter 
inquietant ; et  quali  fomites  funt,  unde  putre- 
do incipiat. 


i 


Contra  naufeam  et  vomitum  parum  valent 
medicamenta  vomitoria;  quippe  quibus  adhi- 
bitis ea  ligna  ingravefcant,  et  aeger  incaflum 
adhuc  magis  exinanitione  conficiatur.  Nihil 
ad  ea  liftenda  tantum  pollet,  quam  ammonia 
et  fuccus  limonum , in  ventriculum,  dum  e- 
tiamnum  effervefcunt,  devorata. 

Diarrhoea  optime  fillitur  quinque  vel  fex 
guttis  opii  tinElurce , una  cum  unaquaque  cin- 
chonce  corticis  doli  afiumptis 


Alvus  aftritta  quo  folvatur,  animo,  quid 
faciamus  oporteat,  incerti  efle  non  pofiu- 


mus ; 

mus ; cum  praefertim  medicamenta  tam  nu- 
meiofa,  tam  efficacia,  tamque  tuta,  ad  quae 
confugiatur,  habeamus.  Ex  his  autem  mitio- 
ra anteferenda  funt  ; et  profe&o  optimum 
fa&u  videtur,  alvum  quotidie  femel  tamdiu 
ducere,  quamdiu  comprefia  maneat. 


FINIS. 

